Սիամական կոբրա

thumb|right|300px|Սիամական կոբրա
**Սիամական կոբրա** () օձի տեսակ, որը պատկանում է ասպիդների ընտանիքի իսկական կոբրաների ցեղին։ Ապրում է Հարավարևելյան Ասիայում։ Թունավոր է։

### Արտաքին տեսք և կառուցվածք
Այն միջին չափի կոբրա է՝ համեմատած մյուս կոբրաների հետ, բավականին բարակ մարմնով։ Գունավորումը տատանվում է մոխրագույնից մինչև շագանակագույն և սև՝ սպիտակ բծերով կամ շերտերով։ Սպիտակ նախշը կարող է այնքան ընդարձակ լինել, որ ծածկի օձի մարմնի մեծ մասը։ Կենտրոնական Թաիլանդում սև ու սպիտակ ձևը տարածված է, մինչդեռ արևմտյան Թաիլանդից եկած անհատները հիմնականում սև գույնի են, իսկ այլ երկրների տեսակները՝ շագանակագույն։ 
Թիկնոցիի վրայի նախշը կարող է ունենալ ճեղքի ձև, լինել անձև կամ բացակայել, հատկապես չափահաս տեսակների մոտ։
Մարմնի երկարությունը 0.9-ից 1.2 մետր է (3-4 ոտնաչափ),չնայած հազվադեպ, կարող է հասնել առավելագույնը 1.6 մետրի (5 ոտնաչափ)։

Այս տեսակը չպետք է շփոթել միաօղակ կոբրայի՝ () հետ, որը բնակվում է նույն տարածքում և ունի նման չափեր ու արտաքին տեսք։
Թիկնոցի վրա գտնվող նախշը կարող է լինել ակնոցի տեսքով, անկանոն ձևով կամ բացակայել՝ հատկապես հասուն կոբրաների դեպքում։ Հասուն կենդանատեսակները սովորաբար ունենում են 0.9-ից 1.2 մետր (3.0–3.9 ֆուտ) երկարություն և երբեմն կարող են հասնել մինչև 1.6 մետրի (5 ֆուտ), թեև դա համարվում է հազվադեպ։ Չափահասների մարմնի զանգվածը մոտավորապես 1600 գրամ է։

Այս տեսակն իսկական «թքող կոբրա» է, որը կարողանում է թքել թույնը։ Սակայն ի տարբերություն շատ այլ «թքող կոբրաների», որոնք արտանետում են թունային հոսք, այս տեսակը թույնը դուրս է հանում «մշուշաձև», այլ ոչ թե շիթով։ Սիամական կոբրաների թքի հեռավորությունը մոտ 1 մետր է (3.3 ֆուտ), ինչը թքող կոբրաների շրջանում համարվում է ամենակարճը։  Վյուսթերը՝ (չհրապարակված տվյալներով) նշում է, որ սիամական կոբրան ակտիվորեն թքում է, իսկ երբեմն կարող է թքել մինչև 2 մետր (6.6 ֆուտ) հեռավորության վրա՝ հոսքաձև։
ձախից|մինի|Սիամական կոբրայի թեփուկների կառուցվածքը

### Թեփուկների կառուցվածք
Թիկնոցի շրջանում կա 25–31 թեփուկային շարք, մարմնի միջին հատվածից քիչ առաջ՝ 19–21 շարք։ Վենտրալ (փորային) թեփուկների թիվը տատանվում է 153-ից մինչև 174, իսկ ենթապոչային () թեփուկները՝ 45-ից մինչև 54 հատ։ Հիմքային զույգ թեփուկները երբեմն կարող են չկիսվել և լինել չընհատված։

### Տարածվածություն և բնակավայր
Սիամական կոբրան հանդիպում է Հարավարևելյան Ասիայում, ներառյալ Թաիլանդը, Կամբոջան, Վիետնամը և Լաոսը։ Այն հանդիպում է տարբեր լանդշաֆտներում, այդ թվում՝ ցածրադիր վայրերում, բլուրներում, հարթավայրերում և անտառներում։ Այն նաև հանդիպում է ջունգլիներում և երբեմն գրավում է մարդկային բնակավայրերով՝ այդ տարածքներում կրծողների մեծ պոպուլյացիաների պատճառով։
Նշվում է նաև Թայվանը, որտեղ օձեր են բաց թողնվել վայրի բնություն՝ ըստ բուդդայական ավանդույթների։
thumb|right|300px|Սիամական կոբրայի տարածման տիրույթը

### Վարքագիծ և սննդակարգ
Սրանք հիմնականում գիշերակյաց օձեր են։ Նրանց վարքագիծը տարբերվում է օրվա տարբեր պահերին։ Եթե մարդը բախվում է այս օձին ցերեկը, այն սովորաբար վախկոտ է և փորձում է թաքնվել մոտակա փոսում կամ թաքստոցում։ Սակայն եթե հանդիպումը տեղի է ունենում մթության մեջ, օձը դառնում է ավելի ագրեսիվ, մեծ հավանականությամբ մնում է տեղում, բարձրանում է, փռում է թիկնոցը և կարող է թքել թույնով։ Եթե թունային թքոցը արդյունավետ չի լինում, ապա կարող է նաև կծել։ Կծելու ժամանակ այն հաճախ կպչում է զոհին և կարծես «ծամում» է։
Սնվում է հիմնականում կրծողներով, գորտերով և այլ օձերով։
ձախից|մինի|Սիամական կոբրայի տեսքը վերևից

### Բազմացում և զարգացում
Սիամական կոբրաները ձվածին են։ Էգը ձվադրում է յուրաքանչյուր 100 օրը մեկ՝ կատարելով 13-ից 19 ձվից բաղկացած դնում։ Ձագերը դուրս են գալիս ձվերից 48-ից 70 օրվա ընթացքում՝ կախված ինկուբացիոն ջերմաստիճանից։
Ձվից դուրս գալու պահից ձագերն արդեն ինքնուրույն են։ Նրանց մարմնի երկարությունը տատանվում է 12-ից 20 սանտիմետրի միջև, և քանի որ նրանք արդեն ունեն լիովին զարգացած թունային ժանիքներ և թքագեղձեր, անհրաժեշտ է նրանց հետ վարվել նույն զգուշությամբ և հարգանքով, ինչպես չափահասների դեպքում.։

## Ծանոթագրություններ

Կատեգորիա:Ասպիդներ
Կատեգորիա:Թունավոր օձեր
Կատեգորիա:Կենդանիներ այբբենական կարգով
Կատեգորիա:Կենդանիներ ըստ տարածաշրջանի
Կատեգորիա:Ողնաշարավորներ ըստ մայրցամաքի
Կատեգորիա:Սողուններ